Ja når man går lidt kritisk til værks, så skal vi kun bruge et areal svarende til halvdelen af Tyskland for at lave syntetisk brændstof til én industri.  I stålindustrien kunne vi også godt bruge brint, eller i cementproduktion eller produktion af gødning.   Så var der også noget med nogle fly, og noget med tung transport på land, og strøm til privatbilisme, og listen bliver bare længere og længere.  Ja og så bare strøm generelt, lidt opvarmning (eller aircondition til områder som bliver varmere), måske skal vi også bruge lidt strøm til at lave drikkevand hist og her, og ja, trække lidt CO2 ud af atmosfæren.   Det er ikke en opgave der kan løftes med vind og sol alene, og som tidligere nævnt kan vi bare se på hvor godt det går i Tyskland, eller i Californien for den sags skyld, hvor folk nu køber private dieselgeneratorer.  Men æh, det lyder jo som om at de har brugt for lidt kyndig vejledning i Egypten, når du har regnet den ud. Det er jo også underligt, at de i Finland med deres massivt forsinkede EPR reaktor, planlægger at bygge en Russisk VVER-1200 reaktor ved Hanhikivi. Eller i UK med Sizewell Point C.  Eller at "rige lande" som Bulgarien, Polen, Tjekkiet, Rumænien og Slovakiet har atomprojekter i opstartsfasen - når det nu er meget mere besværligt og dyrere.